Ντάνι Θεμπάγιος

O Ντάνι Θεμπάγιος (Dani Ceballos, 7 Αυγούστου 1996) είναι Ισπανός ποδοσφαιριστής που αγωνίζεται στη Ρεάλ Μαδρίτης και στην Εθνική Ισπανίας στη θέση του μέσου.

Η επαγγελματική του καριέρα ξεκίνησε το 2014 από την Μπέτις, στην οποία παρέμεινε για τρία χρόνια. Το 2017 υπέγραψε στη Ρεάλ Μαδρίτης, με την οποία κατέκτησε ένα Σούπερ Καπ Ισπανίας (2017), ένα Τσάμπιονς Λιγκ (2018), ένα ΟΥΕΦΑ Σούπερ Καπ (2017) και δύο Παγκόσμια Κύπελλα Συλλόγων (2017 και 2018). Τον Ιούλιο του 2019 δόθηκε δανεικός στην Άρσεναλ.

 Καριέρα 

 Ρεάλ Μαδρίτης 
Στις 14 Ιουλίου 2017, ο Ντάνι Θεμπάγιος πήρε μεταγραφή στην Ρεάλ Μαδρίτης με ποσό που έφτανε περίπου τα 18 εκατομμύρια ευρώ.  Στις 16 Αυγούστου, έκανε την πρώτη του εμφάνιση στην νίκη της Ρεάλ εναντίον της Μπαρτσελόνα με 2-0 στο Σούπερ Καπ Ισπανίας, αντικαθιστώντας τον Τόνι Κρόος.  Στις 23 Σεπτεμβρίου, σκόραρε δις στο πρώτο του ματς ως βασικός κόντρα στην Αλαβές, νικώντας την με 2-1 για το πρωτάθλημα. 

Ο Θεμπάγιος πραγματοποίησε τέσσερις συμμετοχές στο Τσάμπιονς Λιγκ την σεζόν 2017-18, όπου η "Βασιλίσσα" κατέκτησε το τρίτο συνεχόμενο και συνολικά το 13ο τρόπαιο στον θεσμό. Στις 13 Ιανουαρίου 2019, μετά από 15 λεπτά είσοδός του στο παιχνίδι, ο Θεμπάγιος πέτυχε με εκτέλεση φάουλ το νικητήριο γκολ της αναμέτρησης κόντρα στην Μπέτις για το πρωτάθλημα, με τους φίλους της πρώην ομάδας του να τον αποδοκιμάζουν. 

 Δανεισμός στην Άρσεναλ 
Στις 25 Ιουλίου 2019, ο Θεμπάγιος μετακινήθηκε στην ομάδα της Πρέμιερ Λιγκ, Άρσεναλ με δανεισμό ενός χρόνου. Στις 17 Αυγούστου, ξεκίνησε στο βασικό σχήμα και με δύο ασίστ βοήθησε την Λονδρέζικη ομάδα να νικήσει την Μπέρνλι με 2-1.  Μετά το τέλος ματς, αναδείχτηκε ως ο πολυτιμότερος του αγώνα. Στις 3 Οκτωβρίου, πέτυχε το πρώτο του γκολ για την Άρσεναλ στην νίκη της με 4-0 ενάντια της Σταντάρ Λιέγης για το Γιουρόπα Λιγκ.  Ο Θεμπάγιος αγωνίστηκε σε ολόκληρο το παιχνίδι στον τελικό του Κυπέλλου Αγγλίας, όπου η Άρσεναλ κέρδισε 2-1 την Τσέλσι στο Γουέμπλεϊ. 

Στις 4 Σεπτεμμρίου 2020, η Άρσεναλ επέκτεινε τον δανεισμό του για μια ακόμη σεζόν. Σε μια από τις συνεντεύξεις του, ο Ντάνι Θεμπάγιος είχε δηλώσει πως ένας από τους λόγους που παρέμεινε στην Αγγλία ήταν ο προπονητής του Μικέλ Αρτέτα και υπό την καθοδήγησή του εξελίχτηκε αρκετά και έγινε ένας πιο ώριμος και βελτιωμένος παίκτης. 

 Επιστροφή στην Ρεάλ Μαδρίτης 
Ο Θεμπάγιος έχασε αρκετούς μήνες στην σεζόν 2021-22, λόγω του σοβαρού τραυματισμού που υπέστη στον αστράγαλο κατά την διάρκεια των Ολυμπιακών Αγώνων στο Τόκιο. Η πρώτη του εμφάνιση έγινε στις 22 Γενάρη 2022 στην νίκη της Ρεάλ με 3-1 επί της Αλγιοκάνο στο Κύπελλο Ισπανίας. Στις 28 Μαίου 2022, ο Θεμπάγιος αντικατέστησε τον Λούκα Μόντριτς στον τελικό του Τσάμπιονς Λιγκ, όπου η Ρεάλ Μαδρίτης νίκησε με 1-0 την Λίβερπουλ στο Παρίσι. 

Στις 19 Ιανουαρίου 2023, ο Θεμπάγιος έδωσε ασίστ και πέτυχε το νικητήριο γκολ στην εκτός έδρας ανατροπή με 3-2 κόντρα στην Βιγιαρρεάλ για το Κύπελλο Ισπανίας.  

Στις 23 Ιουνίου 2023, ο Ισπανός ανανέωσε το συμβόλαιό του με την Ρεάλ Μαδρίτης μέχρι το 2027.  

 Eθνική ομάδα 
μικρογραφία|Ο Θεμπάγιος με τη φανέλα της Εθνικής Ισπανίας σε παιχνίδι εναντίον της Σουηδίας για τα προκριματικά του Euro 2020.
Το 2017, ως μέλος της Εθνικής Ισπανίας U21, έπαιξε στο Ευρωπαϊκό πρωτάθλημα ποδοσφαίρου U21, στο οποίο η ομάδα κατέκτησε την πρώτη θέση και ο ίδιος αναδείχθηκε ο καλύτερος παίκτης της διοργάνωσης.

Στην Εθνική ομάδα των ανδρών έκανε το ντεμπούτο του τον Σεπτέμβριο του 2018 σε έναν αγώνα του Πρωταθλήματος Εθνών ΟΥΕΦΑ ενάντια στην Κροατία. Πέτυχε το πρώτο του γκολ τον Νοέμβριο του ίδιου έτους στην ίδια διοργάνωση και πάλι ενάντια στην Κροατία.

 Στατιστικά καριέρας 

 Ομάδα 

+Συμμετοχές και γκολ ανά ομάδα, σεζόν και διοργάνωσηΟμάδαΣεζόνΕγχώριαΚύπελλοΛιγκ ΚαπΕυρώπηΆλλοΣύνολοΠρωτάθλημαΣυμ.ΓκολΣυμ.ΓκολΣυμ.ΓκολΣυμ.ΓκολΣυμ.ΓκολΣυμ.ΓκολΜπέτις2013-14Πριμέρα Ντιβισιόν1000———102014-15Σεγούντα Ντιβισιόν33520———3552015-16Πριμέρα Ντιβισιόν34040———3802016-17Πριμέρα Ντιβισιόν30210———312Σύνολο98770———1057Μπέτις Β2014-15Σεγούντα Ντιβισιόν Β40————40Ρεάλ Μαδρίτης2017-18Πριμέρα Ντιβισιόν12250—40102222018-19Πριμέρα Ντιβισιόν23360—30203432021-22Πριμέρα Ντιβισιόν11020—50001802022-23Πριμέρα Ντιβισιόν30041—70504612023-24Πριμέρα Ντιβισιόν20020—31202712024-25Πριμέρα Ντιβισιόν9000—4020150Σύνολο1055191—2611201627Άρσεναλ
(δανεικός)2019-20Πρέμιερ Λιγκ240512061—3722020-21Πρέμιερ Λιγκ2500030120—420Σύνολο4905150181—792Σύνολο καριέρας256123125045212034916

 Διεθνή 

+ΙσπανίαΈτοςΣυμ.Γκολ201851201940202020202320Σύνολο131

 Διακρίσεις 

 Ρεάλ Μπέτις 

 Σεγούντα Ντιβισιόν (1): 2014-15

 Ρεάλ Μαδρίτης 

 Πριμέρα Ντιβισιόν (2): 2021-22, 2023-24
 Κύπελλο Ισπανίας (1): 2022-23
 Σούπερ Καπ Ισπανίας (3): 2017, 2022, 2024
 ΟΥΕΦΑ Τσάμπιονς Λιγκ (3): 2017-18, 2021-22, 2023-24
 ΟΥΕΦΑ Σούπερ Καπ (2): 2022, 2024
 Παγκόσμιο Κύπελλο Συλλόγων (3): 2017, 2018, 2022 
 Διηπειρωτικό Κύπελλο ΦΙΦΑ (1): 2024

 Άρσεναλ 

 Κύπελλο Αγγλίας (1): 2019-20

 Ισπανία U19 

 Ευρωπαϊκό πρωτάθλημα ποδοσφαίρου Κ-19: 2015

 Ισπανία U21 

 Ευρωπαϊκό πρωτάθλημα ποδοσφαίρου Κ-21: 2017

 Ατομικές 

 Ευρωπαϊκό πρωτάθλημα ποδοσφαίρου Κ-21 Παίκτης της Διοργάνωσης: 2017
 Ευρωπαϊκό πρωτάθλημα ποδοσφαίρου Κ-21 Ομάδα της Διοργάνωσης: 2017

 Παραπομπές 

Εξωτερικοί σύνδεσμοι

Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Εθνικής Ισπανίας Κ21
Κατηγορία:Μέσοι ποδοσφαιριστές
Κατηγορία:Ανδαλουσιανοί ποδοσφαιριστές
Κατηγορία:Ποδοσφαιριστές στους Θερινούς Ολυμπιακούς Αγώνες 2020